Zum 25 jährige Jubiläum 1955 hei mir, meh für  Uswärtsuftritte, Halblynchleider agschaffet, die jede sälber zahlt het. Im Jahr druf het üs dr damalig bewährti Jodler wieder verla. Mit em Ernst Gasser hei mir e gueti Ushilf gfunge, dä em gly druf yträtende Adolf Herren, wo no hüt e taläntierte Jodler isch, e guete Lehrmeischter isch gsy. 1960 het o dr Klub vom Eidgenössische Verband für 25 Jahr Mitgliedschaft d'Urkunde chönne entgägenäh, glychzytig o die erschte vier Veterane, wo mit sie o d'Ehremitgliedschaft vom Klub erlangt hei. Die Ehrig het o dr  Ernst Gasser chönne entgägenäh, zum Dank als Ushilfsjodler, für Berater vo de Sänger u als zueverlässige, vorbildliche Kamerad während 5 Jahr.